BTS ประกาศปรับค่าโดยสารอย่างเป็นทางการ เริ่มใช้โปรใหม่ 1 ก.ค.นี้
BTS ประกาศปรับค่าโดยสารอย่างเป็นทางการ เริ่มใช้โปรใหม่ 1 ก.ค.นี้
3 มิ.ย. 2558

บริษัทหลักทรัพย์จัดการกองทุนรวม บัวหลวง จำกัด ในฐานะบริษัทจัดการกองทุนรวมโครงสร้างพื้นฐานระบบขนส่งมวลชนทางราง บีทีเอสโกรท ระบุว่า บริษัท ระบบขนส่งมวลชนกรุงเทพ จำกัด (มหาชน) หรือ BTSGIF จะปรับโปรโมชั่นเที่ยวเดินทางประเภท 30 วัน ในส่วนเส้นทางสัมปทาน 23.5 กิโลเมตร จากสถานีหมอชิตไปอ่อนนุช และจากสถานีสนามกีฬาแห่งชาติไปสะพานตากสิน(รวมสถานีส่วนต่อขยายจากสถานีสะพานตากสินถึงวงเวียนใหญ่) และบัตรโดยสารประเภท 1 วัน ดังต่อไปนี้
     1. โปรโมชั่นเที่ยวเดินทางประเภท 30 วัน สำหรับบุคคลทั่วไป
         50 เที่ยว ราคา 25 บาท / เที่ยว    40 เที่ยว ราคา 26 บาท / เที่ยว
         25 เที่ยว ราคา 28 บาท / เที่ยว    15 เที่ยว ราคา 30 บาท / เที่ยว
 
     2. โปรโมชั่นเที่ยวเดินทางประเภท 30 วัน สำหรับนักเรียน – นักศึกษา
         50 เที่ยว ราคา 18 บาท / เที่ยว    40 เที่ยว ราคา 19 บาท / เที่ยว
         25 เที่ยว ราคา 21 บาท / เที่ยว    15 เที่ยว ราคา 23 บาท / เที่ยว
 
     3. โปรโมชั่นบัตรโดยสารประเภท 1 วัน ราคา 140 บาท
 
ทั้งนี้ ในเส้นทางส่วนต่อขยายจากสถานีอ่อนนุชไปแบริ่ง และจากสถานีสะพานตากสินไปบางหว้า ซึ่งเป็นส่วนของกรุงเทพมหานคร อัตราค่าโดยสารจะเป็นไปตามประกาศของกรุงเทพมหานคร
โดยการปรับโปรโมชั่นเที่ยวเดินทางรถไฟฟ้าบีทีเอสดังกล่าว จะมีผลบังคับใช้ตั้งแต่วันที่ 1 กรกฎาคม 2558 เป็นต้นไปซึ่งการปรับอัตราค่าโดยสารที่เรียกเก็บดังกล่าวสามารถทำได้ตามข้อกำหนดในสัญญาสัมปทาน